7. Pasaulio prekybos organizacijos reformos link (
- Prieš balsavimą:
Luigi Cocilovo
(IT) Ponia Pirmininke, ALDE grupės vardu norėčiau paklausti, ar galimas atskiras balsavimas dėl 42 pastraipos?
Harlem Désir
(FR) Ponia Pirmininke, mane stebina šis pavėluotas ALDE grupės prašymas, kuris neatitinka Tarptautinės prekybos komiteto grupių susitarimo, pasiekto balsuojant dėl pranešimo.
Todėl mes pasisakysime prieš šį prašymą. Manome, kad toje pastraipoje pateiktam pasiūlymui suteikti skurdžiausioms mažoms besivystančioms valstybėms galimybę gauti pajamų iš PPO didžiosioms besivystančioms šalims skirtų baudų Europos Parlamentas turėtų pritarti.
Pirmininkė
Dėkoju už tai. Rengiausi sakyti, kad prašymas gautas terminui pasibaigus ir dar norėjau paklausti, ar Jūs sutiktumėte su atskiru balsavimu.
Tačiau dabar akivaizdu, kad taip nebus.
